**КОМПЕНСАЦИЯ НА ДДС НА ЧУЖДЕСТРАННИ ГРАЖДАНИ ПРЕЗ 2018 Г.: НАКРАТКО ЗА ТОВА НОВОВЪВЕДЕНИЕ**

От 1 януари 2018 г. влезна в сила чл. 169.1 от Данъчния кодекс на РФ, който предвижда възможност за компенсиране на чужденците на ДДС, платен при закупуване на стоки на територията на Руската федерация. Данъкът ще бъде възстановяван от организации работещи в сферата на търговията на дребно или посреднически компании, включени в специален списък, одобрен от Министерството на промишлеността и търговията на РФ.

От 1 януари 2018 г. влезнаха в сила изменения в Данъчния кодекс на Руската федерация, предвиждащи въвеждането на tax free в Русия.

**Какво представлява системата tax free?**

Под система tax free (преведена от английски "без данъци") се разбира предоставяне на привилегия, която предоставя на чуждестранните граждани правото да възстановяват ДДС при закупуване на стоки на територията на Руската федерация.

Въвеждането на тази система, според законодателя, ще помогне за увеличаване на продажбите и притока на средства във федералния бюджет.

**Същността на системата tax free или как се възстановява данъка.**

1. Чужденец купува стоки на територията на Руската федерация от търговските вериги на дребно в размер не по-малък от 10 000 рубли на ден.

2. След това представя на продавача своя паспорт, с който е влезнал в страната.

3. Получава от продавача квитанция с необходимите реквизити.

4. Стоките се изнасят от територията на Руската федерация в рамките на 3 месеца от датата на покупката, като се постави съответната дата на чека.

5. В рамките на една година, купувача може да се обърне към продавача или към негов представител за възстановяване на ДДС.

**Изисквания към чуждестранните граждани, кандидатстващи за компенсация по ДДС.**

* Наличие на паспорт на държава, която не е член на Евразийският икономически съюз, с който е влезнал в Руската федерация;

***Забележка:*** Държавите-членки на Евразийският икономически съюз в момента са Армения, Беларус, Казахстан и Киргизстан.

* Покупка на стоки, с изключение на акцизни стоки, в размер не по-малко от 10 000 рубли за един календарен ден.

***Забележка:*** списъкът на акцизните стоки е утвърден в чл.138 от Данъчния кодекс на Руската федерация.

* Покупка на стоки само от търговци на дребно, включени в специалния списък на Министерството на промишлеността и търговията на РФ;

***Забележка:*** закупуването на стоки от организации, които не са включени в посочения списък, лишава чуждия гражданин от правото да възстанови ДДС.

* Получаване на чек от търговеца или друг документ, потвърждаващ покупката.

***Забележка:*** изискванията към чека за извършените покупки са утвърдени в чл. 169.1 от Данъчния кодекс. Имайте предвид, че този документ се издава в допълнение към касовия чек.

* Износ на стоките от територията на Русия в рамките на три месеца от датата на тяхното закупуване.

***Забележка:*** в противен случай ДДС няма да бъде възстановен.

* Обръщение за възстановяване на ДДС в рамките на една година от датата на покупката.

***Забележка:*** Ако чужденеца се обърне по-късно за възстановяване на средствата, то ще му бъде отказано да бъде възстановено ДДС.

**Изисквания към чека за извършените покупки**.

Официална форма на този документ няма, той се прави в произволна форма, но с посочване на задължителните реквизити:

* Номера и дата на съставяне на документа;
* Дата и номер на касовата бележка, издадена към момента на покупката;
* Наименование, индивидуален данъчен номер и адреси на организацията за търговия на дребно (или нейно подразделение, ако покупката е направена в нея);
* Трите имена на чужденеца, който е купил стоките с латински букви;
* Паспортни данни на чужденеца и името на държавата, която е издала документа;
* Наименование, артикули, брой на продадените стоки, както и единиците за измерване;
* Размерът на ДДС за всеки продукт;
* Баркод, който позволява да идентифицира документа.

**Организация за търговия на дребно, която претендира да участва в системата tax free трябва да отговаря на следните изисквания:**

1. Да бъде платец на ДДС.

2. Да се намира в специално предназначени за търговия места.

3. Да бъде регистриран не по-късно от две години преди годината, в която е подадено заявлението за включване в системата за tax free.

4. Да няма на първия ден от месеца, в който е подадено заявлението, дълг за данъци, такси, застрахователни премии, глоби, санкции.

***Забележка:*** ако най-малко едно от горните условия не е спазено, на организацията ще бъде отказано включване в системата за tax free.

**Къде трябва да се намират търговците на дребно, участващи в tax free**

В настоящият момент се утвърждава списък на адресите, на които трябва да бъдат разположени организациите за търговия на дребно, претендиращи да участват в системата tax free.

**Адреси на участниците в системата tax free**

|  |  |
| --- | --- |
| **Град** | **Точен адрес** |
| Москва | Красная площадь, 3 |
| Петровка, 2, 7, 10, 11, 13/15, стр.1-1А, 16 |
| Третьяковский проезд, 1 |
| Большая Дмитровка, 18 стр.2 |
| Столешников переулок, 7 стр.1, 10 стр.3, 11, 14 |
| Театральный проезд, 5 стр.1 |
| Цветной бульвар,15, стр. 1 |
| Кутузовский проспект, 48 |
| Пресненская наб., 2 |
| Ленинградское шоссе, 16А, стр. 4 |
| Проезд Бумажный, 14, стр.3 |
| Московска област | 65-66 км. МКАД, г. Красногорск, п/о «Красногорск-4» |
| Санкт-Петербург | Ул. Большая Конюшенная,21-23 |
| Невский пр., 11, 12, 16, 35, 36, 152, 152 литера А, 114-116 литера А, 153 |
| Московский пр., 205, 207, 220 |
| Набережная реки Мойки,73А |
| Лиговский проспект, 30 |
| Пассажирский порт Санкт-Петербурга «Морской фасад» |
| Краснодарски край | г. Сочи, ул. Войкова, 1 |
| г. Адлер, АО «Международный аэропорт Сочи», А-355 |
| с. Эсто-Садок, ул. Горная Карусель,5 |
| с. Эсто-Садок, ул. Олимпийская,35 |
| с. Эсто-Садок, ул. Апчинская, 16 |
| Великий Новгород | ул. Газон, 5/2 |
| ул. Ломоносова,29 |
| Калининград | ул. Профессора Баранова,34 |
| Ленинский проспект,30 |
| ул. Баранова,40 |
| ул. Театральная,30 |
| Артем | Муравьиная бухта,73 |
| Владивосток | пр. 1000 лет Владивостоку,57 |
| ул. Семеновская,15 |
| ул. Черемуховая,15 |
| ул. Русская, 2К |
| ул. Семеновская,25 |
| Полетаева, 6Д |
| ул. Комсомольская,13 |
| ул. Светланская,31 |

**Кой може да възстанови на чужденците ДДС при закупуване на стоки на територията на Руската федерация.**

* Търговските организации за търговия на дребно, включени в списъка на Министерството на промишлеността и търговията.
* Посреднически организации, с които търговците на дребно могат да сключат споразумение.

***Забележка:*** Услугите за възстановяване на ДДС ще бъдат обложени с нулева ставка, която трябва да бъде потвърдена отделно.

**Как се изчислява стойността за възстановяване на ДДС.**

Размерът на ДДС, който ще бъде възстановяван на чужденците, ще се явява разликата между размера на данъка изчислен от продавача минус стойността за услугата за компенсиране на този данък.

<http://moneymakerfactory.ru/>